b"\n_START_ARTICLE_\nCasa de Ma de l'Om\n_START_SECTION_\nDescripci\xc3\xb3\n_START_PARAGRAPH_\nEl Mas de l'Om \xc3\xa9s un gran casal de planta rectangular, amb teulat a dues aig\xc3\xbces i els vessants vers les fa\xc3\xa7anes laterals. Disposa de planta baixa (porta central amb arc de llibre), primer pis (amb cinc finestres rectangulars amb arc de desc\xc3\xa0rrega) i golfes (amb arcada central). T\xc3\xa9 una menuda galeria de dues arcades, orientada al sol. A la fa\xc3\xa7ana de ponent t\xc3\xa9 adossada una gran pallissa, de planta rectangular i teulat a dues aig\xc3\xbces; la fa\xc3\xa7ana que d\xc3\xb3na a ponent mostra les seves set arcades de punt rod\xc3\xb3 al segon pis. Tenen instal\xc2\xb7lada electricitat des de l'any 1975.\n_START_SECTION_\nHist\xc3\xb2ria\n_START_PARAGRAPH_\nEn general les cases de la Vall del Bac s\xc3\xb3n senzilles i algunes pobres a la seva arquitectura i el material usat \xc3\xa9s per damunt de tot la pedra poc treballada. A Mas de l'Om han viscut, durant m\xc3\xa9s de dos-cents anys, generacions dels actuals masovers; el propietari \xc3\xa9s el mateix que el de la casa del Mariner. Mas de l'Om -per la gent del pa\xc3\xads- \xc3\xa9s de les poques cases habitades de la vall i es beneficia de la seva proximitat a Sant Pau de Seg\xc3\xbaries."